AIS จัดแคมเปญต้อนรับหน้าหนาว
AIS ผนึก ททท. จัดแคมเปญต้อนรับหน้าหนาว “ภู หมอก ดอก ดอย หนาวนี้เที่ยวทั่วไทย กับเอไอเอส” หวังหนุนการท่องเที่ยวในยุคดิจิทัล
5 มี.ค. 2560

บริษัท แอดวานซ์ อินโฟร์ เซอร์วิส จำกัด (มหาชน) หรือ ADVANC หรือ AIS โดย นายสมชัย เลิศสุทธิวงค์ ประธานเจ้าหน้าที่บริหาร จับมือ การท่องเที่ยวแห่งประเทศไทย (ททท.) โดย นายยุทธศักดิ์ สุภสร ผู้ว่าการการท่องเที่ยวแห่งประเทศไทย ร่วมกันชวนคนไทย และชาวต่างชาติสัมผัสสุดยอดประสบการณ์แหล่งท่องเที่ยวเมืองไทยในทุกฤดูกาลให้มากขึ้น เริ่มต้นจัดเต็มรับหนาวกับแคมเปญ “ภู หมอก ดอก ดอย หนาวนี้เที่ยวทั่วไทย กับเอไอเอส” โดยลูกค้าเอไอเอสจะได้สัมผัสประสบการณ์การท่องเที่ยวในรูปแบบ Digital Life เพิ่มอรรถรสในการท่องเที่ยวมากยิ่งขึ้น ผ่านรูปภาพ, วิดีโอ, แอปพลิเคชั่นมากมาย บนเครือข่ายที่ดีที่สุด พร้อมรับสิทธิพิเศษมากมายจากเอไอเอส และบริการจาก AIS The StartUp